**Ministru kabineta noteikumu projekta “Grozījumi Ministru kabineta 2012.gada 21.februāra noteikumos Nr.133 "**[**Noteikumi par valsts nodevu par personu apliecinošu dokumentu izsniegšanu**](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)**"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast iespēju Latvijā vismazāk nodrošinātajiem iedzīvotājiem – bērniem līdz 20 gadu vecumam, pensionāriem un personām ar invaliditāti samazināt valsts nodevas likmi par personas apliecības izsniegšanu no 7,11 *euro* uz 5 *euro*.  Risinājums – lai nodrošinātu iespēju bērniem līdz 20 gadu vecumam, pensionāriem un personām ar invaliditāti samazināt valsts nodevas likmi par personas apliecības izsniegšanu, pārējai iedzīvotāju daļai valsts nodevas apmērs par personu apliecinoša dokumenta izsniegšanu nedaudz jāpalielina.  Paredzamais projekta spēkā stāšanās laiks ir 2019.gada 2.septembris – vienlaicīgi ar jaunā parauga personas apliecību izsniegšanas uzsākšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošie Ministru kabineta 2012.gada 21.februāra noteikumi Nr.133 “Noteikumi par valsts nodevu par personu apliecinošu dokumentu izsniegšanu” (turpmāk – Noteikumi) tika pieņemti 2012.gadā un noteica valsts nodevas par personu apliecinošiem dokumentiem latos. Sakarā ar *euro* ieviešanu Noteikumi tika grozīti un no 2014.gada 1.janvāra valsts nodevu apmēri tika pārrēķināti uz *euro*.  Pilsonības un migrācijas lietu pārvalde 2018.gada 11.maijā ir noslēgusi Līgumu Nr.2016/36 ar uzņēmumu IDEMIA FRANCE S.A.S. par jauna parauga personas apliecību izgatavošanu un piegādi, kas paredz minēto personas apliecību piegādi no 2019.gada līdz 2023.gadam. Lai atvieglotu administratīvo un finansiālo slogu personām, kam personas apliecība jāsaņem valstī noteiktā obligātuma dēļ, paredzēts, ka jauno personas apliecību derīguma termiņš būs 10 gadi (līdz šim 5 gadi).  Saskaņā ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai, kas apstiprināts ar Ministru kabineta 2019.gada 7.maija rīkojumu Nr.210, 95.punktu Latvija tiks veidota par ģimenēm ar bērniem draudzīgāko valsti un sabiedrību.  Saskaņā ar Personu apliecinošu dokumentu likumu bērniem personu apliecinošie dokumenti nav obligāti līdz 15 gadu vecumam. Atbilstoši Ministru kabineta 2012.gada 21.februāra noteikumiem Nr.134 “Personu apliecinošu dokumentu noteikumi”, nepieciešamības gadījumā personai līdz piecu gadu vecumam personu apliecinošie dokumenti tiek izsniegti uz diviem gadiem vai ceļojuma laiku, ja tas ilgāks par diviem gadiem, bet ne ilgāku par pieciem gadiem, bet personai no piecu gadu vecuma – uz pieciem gadiem, kas ir samērā liels finansiālais slogs ģimenēm ar bērniem. Ņemot vērā, ka bērniem un jauniešiem līdz 20 gadu vecumam personas apliecību derīguma termiņus mainīt tomēr nav iespējams, īpaši svarīgi šai personu grupai samazināt valsts nodevu. Sagatavotais projekts paredz samazināt valsts nodevu bērniem un jauniešiem līdz 20 gadiem, ka arī mazāk aizsargātam grupām valstī – pensionāriem un personām ar invaliditāti no 7,11 *euro* uz 5,00 *euro*.  Lai vidējais par personu apliecinošu dokumentu izsniegšanu iekasētais valsts nodevas apmērs tiktu saglabāts pašreizējā līmenī un valsts budžeta ieņēmumu prognozes nemainītos, valsts nodevas likme par pārējo personu apliecinošo dokumentu izsniegšanu nedaudz jāpalielina, bet nodevu par pases izsniegšanu kopā ar personas apliecību projektā paredzēts nedaudz samazināt, lai rosinātu abu personu apliecinošu dokumentu saņemšanu vienlaicīgi, tādējādi, veicinot personu apliecinošu dokumentu saņemšanu personai Pārvaldē vai Latvijas diplomātiskajā vai konsulārajā pārstāvniecībā ārvalstīs, personai ierodoties divas reizes, nevis četras, kā tas būtu, ja persona pasi un personas apliecību saņemtu atsevišķi.  Projektā ir paredzētas šādas valsts nodevu izmaiņas:  **no 7,11 *euro* uz 5,00 *euro*, samazinājums - 2,11 *euro***   * par personas apliecības izsniegšanu bērniem līdz 20 gadu vecumam, pensionāriem un personām ar invaliditāti 10 darbdienu laikā;   **no 14,23 *euro* uz 15,00 *euro*, palielinājums – 0,77 *euro***   * par personas apliecības izsniegšanu personām bez atvieglojumiem 10 darbdienu laikā un par pases izsniegšanu bērniem līdz 20 gadu vecumam, pensionāriem un personām ar invaliditāti 10 darbdienu laikā, kā arī par personas apliecības izsniegšanu bērniem līdz 20 gadu vecumam, pensionāriem un personām ar invaliditāti 2 darbdienu laikā;   **no 21,34 *euro* uz 20,00 *euro,* samazinājums – 1.34 *euro***   * par pases izsniegšanu personām bez atvieglojumiem 10 darbdienu laikā, ja persona vienlaicīgi saņem arī personas apliecību;   **no 28,46 *euro* uz 30,00 *euro*, palielinājums – 1,54 *euro***   * par personas apliecības izsniegšanu personām bez atvieglojumiem 2 darbdienu laikā, par pases izsniegšanu personām bez atvieglojumiem 10 darbdienu laikā, kā arī par pases izsniegšanu bērniem līdz 20 gadu vecumam, pensionāriem un personām ar invaliditāti 2 darbdienu laikā;   **no 42,69 *euro* uz 40,00 *euro*, samazinājums – 2.69 *euro***   * par pases izsniegšanu personām bez atvieglojumiem 2 darbdienu laikā, ja persona vienlaicīgi saņem arī personas apliecību;   **no 56,91 *euro* uz 55,00 *euro*, samazinājums – 1,91 *euro***   * par pases izsniegšanu personām bez atvieglojumiem 2 darbdienu laikā**.**   Nosakot šādas nodevu likmes, vidējā valsts nodeva par pasu izsniegšanu palielinās uz 22,81 *euro* pašreizējo 22,43 *euro* vietā*,* vidējais valsts nodevas apjoms par personas apliecības izsniegšanu mainās vēl mazāk – no 14,65 *euro* uz 14,85 *euro*. Valsts budžeta ieņēmumus šāda valsts nodevas likmes maiņa būtiski neietekmē. Aprēķini veikti matemātiski, izmantojot datus par 2018.gadā izsniegtiem personu apliecinošiem dokumentiem un apkopoti anotācijas pielikumā. Kaut arī valsts nodevas palielinājums ir tikai divās pozīcijās un neliels (0.77 *euro*, 1.54 *euro*), sagaidāma iedzīvotāju negatīva attieksme pret projektu, tādēļ svarīga ir projekta spēkā stāšanās vienlaicīgi ar jaunā parauga personas apliecību izsniegšanas uzsākšanu, kuru derīguma termiņš būtu 10 gadi. Šobrīd Latvijas Republikas diplomātiskajās un konsulārajās pārstāvniecībās ārvalstīs  iekasētā konsulārā atlīdzība un valsts nodevas tiek ieskaitītas attiecīgajā valsts pamatbudžeta ieņēmumu kontā Valsts kasē, par ko saskaņā ar budžetu reglamentējošiem normatīvajiem aktiem atbild Ārlietu ministrija (gadskārtējā budžeta likuma un vidēja termiņa budžeta ietvara likuma 2.pielikums, ieņēmumu veids "Nodeva par konsulāro amatpersonu sniegtajiem pakalpojumiem")) (turpmāk - Ārlietu ministrijas konts Valsts kasē)", kā arī diplomātisko un konsulāro pārstāvniecību atvērtajos norēķinu kontos ārvalstīs. Savukārt valsts nodevas, kuras ieskaitītas diplomātisko un konsulāro pārstāvniecību atvērtajos norēķinu kontos ārvalstīs, pēc tam tiek pārskaitītas Ārlietu ministrijas kontā Valsts kasē. Ievērojot minēto, arī valsts nodevas par personu apliecinošu dokumentu izsniegšanu tiek ieskaitītas Ārlietu ministrijas kontā Valsts kasē. Ievērojot minēto, precizējams Noteikumu 12.1. un 12.4.apakšpunkti, nosakot, ka valsts pamatbudžeta ieņēmumus, kas iekasēti ar Ārlietu ministrijas starpniecību, valsts pamatbudžeta kontā ieskaita un administrē Ārlietu ministrija. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras saņems personu apliecinošus dokumentus.  Pilsonības un migrācijas lietu pārvalde un Ārlietu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Tiek saglabātas līdzšinējās administratīvās procedūras. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, sa-līdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, sa-līdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 092 447 | 0 | 7 363 309 | 0 | 7 359 273 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 092 447 | 0 | 7 363 309 | 0 | 7 359 273 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 6 401 857 | 0 | 5 278 399 | 0 | 8 050 024 | 0 | 0 |
| 2.1. valsts pamatbudžets | 6 401 857 | 0 | 5 278 399 | 0 | 8 050 024 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projektā paredzētais vidējās valsts nodevas aprēķins veikts, izmantojot datus par izsniegtajiem personu apliecinošajiem dokumentiem un iekasētajām valsts nodevām 2018.gadā un apkopots anotācijas pielikumā, vidējais valsts nodevas apjoms par pases izsniegšanu turpmāk būs 22,81 *euro* pašreizējo 22,43 *euro* vietā*,* vidējais valsts nodevas apjoms par personas apliecības izsniegšanu mainās– no 14,65 *euro* uz 14,85 *euro*. Ņemot vērā, ka vidējā valsts nodevas likme Projekta ietekmē mainās nebūtiski, nav prognozējams ieņēmumu no valsts nodevas par personu apliecinošu dokumentu izsniegšanu pieaugums.  Prognozējamie valsts nodevu ieņēmumi atbilstoši Ministru kabineta 2011.gada 27.jūlija rīkojumam Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””” ir šādi:  2019.gads – par pasu izsniegšanu – ne mazāk kā 3 052 354 *euro* apmērā (papildus Ārlietu ministrijas kontā – 274 712 *euro*), par eID karšu izsniegšanu – ne mazāk kā 5 040 093 *euro* (papildus Ārlietu ministrijas kontā – 151 203 *euro*) apmērā, kopā – ne mazāk kā 8 092 447 *euro* (papildus Ārlietu ministrijas kontā – 425 915 *euro*);  2020.gads – par pasu izsniegšanu – ne mazāk kā 2 338 772 *euro* apmērā (papildus Ārlietu ministrijas kontā – 210 489 *euro*), par eID karšu izsniegšanu – ne mazāk kā 5 024 537 *euro* apmērā (papildus Ārlietu ministrijas kontā – 150 736 *euro*), kopā – ne mazāk kā 7 363 309 *euro* (papildus Ārlietu ministrijas kontā – 361 225 *euro*);  2021.gads – par pasu izsniegšanu – ne mazāk kā 2 095 820 *euro* apmērā (papildus Ārlietu ministrijas kontā – 188 624 *euro*), par eID karšu izsniegšanu – ne mazāk kā 5 263 453 *euro* apmērā (papildus Ārlietu ministrijas kontā – 157 904 *euro*), kopā – ne mazāk kā 7 359 273 *euro* (papildus Ārlietu miniostrijas kontā – 346 528 *euro*);  2022.gads - par pasu izsniegšanu – ne mazāk kā 3 025 301 *euro* apmērā (papildus Ārlietu ministrijas kontā – 272 277 *euro*), par eID karšu izsniegšanu – ne mazāk kā 5 995 910 *euro* apmērā (papildus Ārlietu ministrijas kontā – 179 877 *euro*), kopā – ne mazāk kā 9 021 211 *euro* (papildus Ārlietu ministrijas kontā – 452 154 *euro*).  (\*Detalizēts ieņēmumu un izdevumu aprēķins Ministru kabineta 2018.gada 9.maija rīkojuma Nr.206 “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””” sākotnējās ietekmes novērtējuma ziņojuma (anotācijas) pielikumos.  **Projekta finansiālā ietekme uz valsts budžetu ir nebūtiska, tādēļ izmaiņas normatīvajos aktos, kas skar valsts nodevas ieņēmumu par personu apliecinošu dokumentu izsniegšanu prognozes, nav nepieciešamas.** | | | | | | |
| 6.1. detalizēts ieņēmumu aprēķins  \_\_\_\_\_\_\_\_\_\_\_\_\_  6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņu nav. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekta sākotnējā versija 2019.gada 31.maijā publicēta:  1) Pilsonības un migrācijas lietu pārvaldes tīmekļvietnē, adrese: <http://www.pmlp.gov.lv/lv/sakums/tiesibu-akti/tiesibu-aktu-projekti/>  2) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>  3) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>  Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 14.jūnijam. |
| 3. | Sabiedrības līdzdalības rezultāti | Komentāri par projektu nav saņemti |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

R.Brīvniece, 67219453

[Ramona.Brīvniece@pmlp.gov.lv](mailto:Ramona.Brīvniece@pmlp.gov.lv)

Dz.Peneze, 67219521

[Dzintra.Peneze@pmlp.gov.lv](mailto:Dzintra.Peneze@pmlp.gov.lv)